**Beszámoló**

**Balatonvilágos Község Önkormányzata**

**Gazdasági Ellátó és Vagyongazdálkodó Szervezete**

**2020. évi tevékenységéről**

SZMSZ-ben határozta meg feladatait, mely szerint el kell látnia:

- az önkormányzati ingatlanok működtetését, fenntartását,

- az intézményrendszer működtetését,

- a település közterületeinek gondozását,

- a hatáskörébe utalt önkormányzat kötelező és önként vállalt feladatait,

- számviteli-, gazdálkodási feladatokat.

Az intézmény három részegységre tagozódik:

1. Központi adminisztratív feladatokat ellátó részegység a gazdálkodással kapcsolatos feladatokat látja el:

- számviteli könyvek vezetése (főkönyv, analitika),

- adatszolgáltatás és kapcsolattartás a központi költségvetéssel, Magyar Államkincstárral, Nemzetgazdasági Minisztériummal.

- emberi erőforrás kezelés, közfoglalkoztatás szervezése, munkavezetése,

- pénzkezelési tevékenység lebonyolítás (bank, pénztár), számlázás, kintlévőségek kezelése,

- egyéb kötelező önkormányzati tevékenység összehangolása, működésük biztosítása (tanyagondnoki szolgálat, csecsemő- és gyermekgondozás, háziorvosi alapellátás, közösségi színterek működtetése).

-beérkező levelek válaszolása, szükséges beavatkozások kiadása

**A tárgyévben betöltésre került a gazdasági vezetői álláshely,** ezzel csökkent a többi pénzügyi kolléga ebből adódó többletmunkája, megoldódott a gazdasági feladatok koordinálása, ellenőrzése. Folyamatos a szabályzatok felülvizsgálata, új szabályzatok készítése, az ellenőrzések megállapításainak javítása. Alkalmazásával megteremtődött a pénzügyi feladatok összefogása, a pénzügyi fegyelem és szabályos gazdálkodás valamint az önkormányzattal való szoros együttműködés megvalósulása.

Ugyanakkor a gazdálkodási területről, egy külsős megbízási díjjal foglalkoztatott szakember feladatellátása megszüntetésre került.

1. A Település-üzemeltetési Részegység feladatai:

- zöldterület gondozás,

- önkormányzati ingatlanok karbantartása,

- település tisztasági feladatok

- közutak fenntartása, karbantartása,

-köztemető karbantartása.

1. Közétkeztetési részegység kötelező önkormányzati feladatot lát el, melynek során

- biztosítja az oktatási-, nevelési intézményeinkbe járó tanulók étkeztetését,

- ellátja a szociális étkeztetéssel kapcsolatos teendőket,

- az önkormányzat rendeletében meghatározottak étkeztetését.

**Feladatellátás értékelése**

**Intézményirányítás, gazdálkodás**

A beszámolási időszakban az Önkormányzattal és a Balatonvilágosi Szivárvány Óvodával megkötött munkamegosztási megállapodás alapján elláttuk a pénzügyi, gazdasági, ügyviteli, munkaügyi és vagyongazdálkodási feladatokat.

Ennek keretében:

* a költségvetés tervezését, elkészítését,
* az előirányzat módosítását,
* a könyvvezetés ellátását,
* a pénzkezelést és pénzellátást,
* a személyi juttatásokkal és munkaerővel való gazdálkodást,
* a vagyonkezelési, felújítási, beruházási, karbantartási tevékenységet,
* a kötelezettségvállalás, utalványozás, pénzügyi ellenjegyzés, érvényesítés, teljesítés igazolását,
* a bevallások, statisztikák készítését,
* a kontrollkörnyezetet, kontrolltevékenységet láttuk el.

A GEVSZ mint vagyongazdálkodó szervezet az Önkormányzat részére ellátja a vagyongazdálkodási feladatokat a lakás-, és helyiséggazdálkodási és üzemeltetési feladatokat külön megállapodás szerint.

***Az intézményben foglalkoztatottak létszáma 33 fő.***

**Településüzemeltetési részegység tevékenysége:**

A részegység legfontosabb feladata az önkormányzat kötelező feladataiból ered, legfontosabb cél ezen feladatok maradéktalan ellátása. Ide tartozik:

- zöldterület kezelés, közparkok gondozás,

-hulladék szállítás (önkormányzati intézmények, szabad kapacitás terhére lakosságtól)

- zöldhulladék lerakó üzemeltetése,

- önkormányzati intézmények épületeinek, gépeinek karbantartása,

- köztemető folyamatos karbantartása,

- utak kátyúzása,

- hóeltakarítás, síkosságmentesítés,

- önkormányzati fejlesztésben közreműködés.

Természetesen az önkormányzati intézmények, helyiségek folyamatos karbantartása is jelentős erőforrás lekötéssel jár.

Az előző évekhez hasonlóan szociális feladatok ellátásában is segédkezünk (tűzifa kihordás, időskorúak helyett ingatlan előtti takarítás stb.).

A létszám 2 fővel nőt az év végére.

Jelenleg létszámhiány alakult ki, 1fő állandó dolgozó hiányzik.

**Közétkeztetési részegység**

A részegység szintén kötelező önkormányzati feladatot lát el, mely a gyermekétkeztetés és a szociális étkeztetés.

***A közétkeztetési részegység tevékenységéről külön beszámoló készített az élelmezésvezető.***

**Egyéb feladatok**

A GEVSZ intézményrendszerében és feladatai között szerepel a család és nővédelmi gondozás, háziorvosi alapellátás, tanyagondnoki szolgálat működtetése is, amely szintén önkormányzati alapellátási feladatkörbe tartozik.

Az intézmény biztosítja az adott tevékenység ellátásához szükséges személyi-, tárgyi-, és technikai feltételeket. Gondoskodik az elhasználódott eszközök pótlásáról, a helyiségek megfelelő karbantartásáról.

A tanyagondnok távolléte esetén biztosítja a helyettesítést.

Az óvoda és iskola karbantartási feladatainak ellátásában egy fő gondnok vesz részt. A gondnok ellátja az óvoda kisebb karbantartási feladatait is.

A beszámolási időszakban az egyes tevékenységek saját bevételi tervét teljesítettük, különös figyelmet fordítottunk arra, hogy kiadásaink a tervezetten belül maradjanak.

A zavartalan feladatellátáshoz szükséges pénzügyi fedezetet a Fenntartó biztosította.

A kialakult pandémiás helyzet felülírta az intézmény mindennapos gazdálkodását, melynek következtében az elfogadott költségvetési rendelet eredeti előirányzata csökkent. A tervezett beruházások, a gyermekétkeztetés, a vagyongazdálkodás kiadásai jelentős mértékben csökkentek. A dologi kiadások 4 millió forinttal, a beruházások 16,7 millió forinttal alulteljesültek az eredeti előirányzathoz képest. Többek között az eredeti költségvetésben szereplő kisteherautó beszerzése sem tudott megvalósulni, ami a feladatellátást nehezítette.

Összességében elmondható, hogy a zavartalan működtetéshez szükséges személyi és tárgyi feltételek biztosítva voltak.

Köszönetünket fejezzük ki az Önkormányzatnak és a Képviselő-testületnek a támogatásért.

Balatonvilágos, 2021. 04. 13.

Tisztelettel:

Kovács Tamás

intézményvezető